钦定古今图书集成/理学汇编/文学典/第076卷 > 唐庚
## 钦定古今图书集成/理学汇编/文学典/第076卷 > 唐庚

按《宋史文苑传》，“庚字子西，眉州丹棱人。善属文，举进
士，稍为宗子博士。张商英荐其才，除提举京畿常平。
商英罢相，庚亦坐贬，安置惠州。会赦，复官承议郎，提
举上清太平宫。归蜀，道病卒，年五十一。庚为文精密，
通于世务。作《名治》《察言》《闵俗》《存旧》《内前行》诸篇，时人
称之。有文集二十卷。子文若自有传。庚兄弟五人。”
按《却扫编》：“唐庚字子西，眉山人。善为文，尝以为六经
已后，便有司马迁，三百五篇之后，便有杜子美。六经
不可学，亦不须学。故作文当学司马迁，作诗当学杜
子美。二书亦须常读，所谓一日不可无此君也。尤不
喜《新唐书》，云：‘司马迁敢乱道却好，班固不敢乱道却
不好。不乱道又好，是《左传》，乱道又不好’”，是《新唐书》八
识田中，若有一毫《唐书》，亦为来生种矣。